IMISLab/GreekWikipedia huggingface dataset:
Αναμενόμενη τιμή

Η αναμενόμενη τιμή μίας τυχαίας μεταβλητής X {\displaystyle X} συμβολίζεται συνήθως με E ( X ) , μ X {\displaystyle E(X),\;\mu _{X}} ή μ {\displaystyle \mu } .

 Η αναμενόμενη τιμή ορίζεται ως το ολοκλήρωμα Lebesque ως προς το μέτρο πιθανότητας. Έστω ο χώρος πιθανότητας ( Ω , F , P ) {\displaystyle (\Omega ,{\mathcal {F}},P)} και ο μετρήσιμος χώρος ( R ¯ , B ) {\displaystyle ({\bar {\mathbb {R} }},{\mathcal {B}})} , όπου R ¯ = R ∪ { − ∞ , ∞ } {\displaystyle {\bar {\mathbb {R} }}=\mathbb {R} \cup \{-\infty ,\infty \}} και B {\displaystyle {\mathcal {B}}} η Borel σ-άλγεβρα. Αν η X {\displaystyle \,X} είναι P − {\displaystyle P-} ολοκληρώσιμη, τότε η αναμενόμενη τιμή ορίζεται ως E ( X ) = ∫ Ω X d P = ∫ Ω X ( ω ) P ( d ω ) {\displaystyle E(X)=\int _{\Omega }X\,dP=\int _{\Omega }X(\omega )P(d\omega )\,} . Έστω X {\displaystyle \,X} μία διακριτή ολοκληρώσιμη τυχαία μεταβλητή που παίρνει τις τιμές x i , i ∈ N , N ⊂ N {\displaystyle x_{i},i\in N,N\subset \mathbb {N} } με αντίστοιχες πιθανότητες p i = P ( X = x i ) {\displaystyle \,p_{i}=P(X=x_{i})} . Η αναμενόμενη τιμή της μεταβλητής είναι: E ( X ) = ∑ i ∈ N x i p i . {\displaystyle E(X)=\sum _{i\in N}x_{i}p_{i}.} Η ολοκληρωσιμότητα σε αυτήν την περίπτωση ελέγχεται ως εξής: ∑ i ∈ N | x i | p i < ∞ . {\displaystyle \sum _{i\in N}|x_{i}|p_{i}<\infty .} Έστω X {\displaystyle \,X} μία τυχαία μεταβλητή με συνάρτηση πυκνότητας πιθανότητας f ( x ) {\displaystyle \,f(x)} η αναμενόμενη της τιμή είναι: E ( X ) = ∫ − ∞ ∞ x f ( x ) d x {\displaystyle E(X)=\int _{-\infty }^{\infty }xf(x)dx\,} . Έστω X {\displaystyle \,X} μία ολοκληρώσιμη τυχαία μεταβλητή και a , b ∈ R {\displaystyle a,b\in \mathbb {R} } : E ⁡ ( a X + b ) = a E ⁡ ( X ) + b {\displaystyle \operatorname {E} (aX+b)=a\operatorname {E} (X)+b\,} .Έστω X , Y {\displaystyle \,X,Y} ολοκληρώσιμες τυχαίες μεταβλητές: E ⁡ ( X + Y ) = E ⁡ ( X ) + E ⁡ ( Y ) {\displaystyle \operatorname {E} (X+Y)=\operatorname {E} (X)+\operatorname {E} (Y)\,} .Έστω X , Y {\displaystyle \,X,Y} δύο ανεξάρτητες ολοκληρώσιμες τυχαίες μεταβλητές: E ⁡ ( X Y ) = E ⁡ ( X ) E ⁡ ( Y ) {\displaystyle \operatorname {E} (XY)=\operatorname {E} (X)\operatorname {E} (Y)\,} . Διακύμανση
Γουόλσολ Φούτμπολ Κλαμπ

Η Γουόλσολ (αγγλικά: Walsall) είναι αγγλικός ποδοσφαιρικός σύλλογος από την ομώνυμη πόλη. Χρώματα της ομάδας είναι το κόκκινο και το άσπρο. Αγωνίζεται στις κατηγορίες του συστήματος ποδοσφαιρικών πρωταθλημάτων Αγγλίας.

 Ο σύλλογος ιδρύθηκε το 1988 ως Γουόλσολ Τάουν Σουίφτς. Το πρώτο τους παιχνίδι ήταν ένα φιλικό με αντίπαλο την Άστον Βίλα, η οποία κέρδισε με 4-0. Αποτέλεσε ένα από τα ιδρυτικά μέλη της Σέκοντ Ντιβίζιον το 1892. Η Γουόλσολ ΦΚ μετακινήθηκε στο Μπέσκοτ Στέιντιουμ το 1990. Τελευταία ενημέρωση: 25 Αυγούστου 2018.Θερντ Ντιβίζιον/Λιγκ Ουάν (τρίτου επιπέδου κατηγορία)Δεύτερη θέση (2): 1960–61, 1998–99 Νικήτρια πλέι οφ (2): 1987–88, 2000–01Φορθ Ντιβίζιον/Λιγκ Του (τέταρτου επιπέδου κατηγορία)Πρωταθλήτρια (2): 1959–60, 2006–07 Δεύτερη θέση (2): 1979–80, 1994–95
Αικατερίνη Μικαέλα της Ισπανίας

Η Αικατερίνη Μιχαέλα (Catalina Micaela, 10 Οκτωβρίου 1567 - 6 Νοεμβρίου 1597) από τον Οίκο των Αψβούργων ήταν δούκισσα της Σαβοΐας από τον γάμο της με τον Κάρολο Εμμανουήλ Α΄ της Σαβοΐας. Ήταν η νεότερη επιζώσα κόρη του Φιλίππου Β΄ της Ισπανίας και της Ελισάβετ της Γαλλίας· ήταν επίσης αδελφή της Ισαβέλλας Κλάρας Ευγενίας της Ισπανίας.

 Ήταν η δεύτερη κόρη (2η από τον 3ο γάμο) του Φιλίππου Β΄ της Ισπανίας και της 3ης συζύγου του Ελισάβετ της Γαλλίας. Είχε καλή σχέση με την αδελφή της και μεγάλωσαν υπό την επίβλεψη της Μαργαρίτα δε Καρδόνα. Οι παππούδες της από την πλευρά του πατέρα της ήταν ο Κάρολος Ε΄ και η Ισαβέλλα της Πορτογαλίας, ενώ οι παππούδες της από την πλευρά της μητέρας της ήταν ο Ερρίκος Β΄ της Γαλλίας και η Αικατερίνη των Μεδίκων. Η Αικατερίνη Μιχαέλα ποτέ δεν γνώρισε πραγματικά τη μητέρα της, επειδή η Ελισάβετ πέθανε το 1568, όταν η Αικατερίνη Μιχαέλα ήταν μόνο ενός έτους. Ο πατέρας της προχώρησε και νυμφεύτηκε την εξαδέλφη τής Αικατερίνης Μιχαέλας, Άννα της Αυστρίας. Αυτός ο γάμος γέννησε πέντε παιδιά, από τα οποία επέζησε ο Φίλιππος Γ΄ της Ισπανίας. Η Αικατερίνη Μιχαέλα παντρεύτηκε το 1584 τον Κάρολο Εμμανουήλ Α΄ της Σαβοΐας και είχε τέκνα: Φίλιππος Εμμανουήλ (1586-1604). Βίκτωρ Αμεδαίος Α΄ (1587-1637), Δουκας της Σαβοΐας. Εμμανουήλ Φιλιβέρτος (1588-1624), Αντιβασιλέας της -υπό Ισπανική κυριαρχία- Σικελίας. Μαργαρίτα (1589-1655), παντρεύτηκε τον Φραγκίσκο Δ΄ της Μάντοβας. Ισαβέλλα (1591-1626), παντρεύτηκε τον Αλφόνσο Γ΄ της Μόντενας. Μαυρίκιος (1593-1657), καρδινάλιος. Φραγκίσκη Αικατερίνη (1595-1640), μοναχή. Θωμάς Φραγκίσκος (1596-1656), Πρίγκιπας του Καρινιάνο. Είναι ο ιδρυτής του κλάδου της Σαβοΐας-Καρινιάνο, που μέλη του έγιναν βασιλείς της Σαρδηνίας και μετά της Ιταλίας. Dizionario Biografico degli Italiani - Volume 22 (1979) Yves-Marie Bercé, The Birth of Absolutism: A History of France, 1598-1661, (MacMillan Press Ltd, 1996), 8. Paola Rapelli, Symbols of Power in Art, (Getty Publications, 2011), 265
Μίσα Ζίλμπερμαν

Ο Μίσα Ζίλμπερμαν (εβραϊκά: מישה זילברמן, γεν. 30 Ιανουαρίου 1989) είναι Ισραηλινός αθλητής της αντιπτέρισης. Συμμετείχε για το Ισραήλ στους Ολυμπιακούς Αγώνες 2012 και 2016, καθώς και στους Ευρωπαϊκούς Αγώνες 2015 αλλά και του 2019, όπου κέρδισε ένα χάλκινο μετάλλιο.

 Γεννημένος στη Μόσχα της πρώην Σοβιετικής Ένωσης από πατέρα Ρωσο-εβράιο και μητέρα Λευκορωσίδα. Η οικογένειά του μετανάστευσε πίσω στο Ισραήλ λόγω του αλίγια. Και οι δύο του γονείς προέρχονται από αθλητικό παρασκήνιο. Ο πατέρας του, Μάικλ, ήταν μέλος της Σοβιετικής ομάδας ενόργανης γυμναστικής, αλλά αποσύρθηκε λόγω σοβαρού τραυματισμού. Η μητέρα του, Σβετλάνα, αγωνίζεται ακόμη στην αντιπτέριση με το Ισραήλ πια. Συμμετέχει στο διπλό μικτό με τον Μίσα.
Τίμαιος (διάλογος)

Ο Τίμαιος είναι φιλοσοφικός διάλογος του Πλάτωνα, που εμφανίζεται ως συνέχεια κατά κάποιο τρόπο της Πολιτείας του Πλάτωνα. Ο Σωκράτης ανοίγει τη συζήτηση με αναφορά στα βασικά σημεία που εξέθεσε στην ίδια συντροφιά προσώπων την προηγούμενη ημέρα [17b-19b] και η ανακεφαλαίωση που γίνεται συμπίπτει απολύτως με τα περιεχόμενα των πρώτων πέντε βιβλίων (A-E) της "Πολιτείας". Ο Κικέρων μετέφρασε ή (διασκεύασε) τον Τίμαιο, αλλά το μεγαλύτερο μέρος του έργου του έχει χαθεί.

 Το έργο χωρίζεται σε τρία ευδιάκριτα μέρη: α) την εισαγωγική ανακεφαλαίωση των περιεχομένων των πρώτων πέντε βιβλίων της "Πολιτείας" [172-19b] από τον Σωκράτη με έκφραση της έντονης επιθυμίας υλοποίησης της θεωρίας σε συγκεκριμένα επιτεύγματα [19b-20c]. β) την αφήγηση του Κριτία με τη φημολογούμενη αντίσταση και νίκη της Αθήνας κατά των βασιλέων της Ατλαντίδας (20c-26d) και γ) την κοσμολογική ομιλία του Τίμαιου χωρίς παρεμβολές προσώπων του ακροατηρίου του εκτός από κάποιες σποραδικές παρεμβολές του Σωκράτη με λόγια συγκατάθεσης [27c-92c]. Σε ένα προκαταρκτικό μύθο, ο Κριτίας αφηγείται την κατάκτηση από τους Αθηναίους της αυτοκρατορίας της Ατλαντίδας, μιας Ηπείρου που, σύμφωνα με τον μύθο, βρισκόταν δυτικά από τις Ηράκλειες στήλες (Γιβραλτάρ) και η οποία βυθίστηκε στη θάλασσα. Ο μύθος συνεχίζεται στο διάλογο Κριτίας. Η αφήγηση του Τίμαιου εισάγει δύο αρχές: Τα αισθητά ανήκουν στον κόσμο της γενέσεως, είναι δημιουργημένα. Επίσης, κάθε δημιουργημένη υπόσταση, κάθε γιγνόμενον, έχει κάποια αιτία. Η αιτία του αισθητού κόσμου είναι δημιουργός, που, όπως κάθε τεχνίτης, εργάζεται με βάση κάποιο υπόδειγμα. Ο δημιουργός, ως άριστος, επέλεξε το υπόδειγμα, το οποίο, επειδή συγκεντρώνει κάθε είδους ωραιότητητα και τελειότητα, είναι ποιοτικώς υπέρτερο και συνεπώς αιώνιο και αμετάβλητο. Δημιουργήθηκε, λοιπόν, ο αισθητός κόσμος ως εικόνα του αιώνιου και άριστου υποδείγματος. Ο Τίμαιος αποτελεί απόπειρα για ερμηνεία της φύσης, υπό την ευρύτερη έννοιά της, με βάση την αριθμητική και τη γεωμετρία. Η επίδρασή του ήταν ισχυρή από την αρχαιότητα και παρέμεινε μέχρι τους νεότερους χρόνους. Οι διατυπώσεις της Πλατωνικής κοσμογονίας, η διερεύνηση των οντολογικών περιοχών σε σχέση με τον αισθητό κόσμο, έργο και εικόνα της θεότητας, η κίνηση της κοσμικής ψυχής, η αναγωγή της φυσικής επιστήμης στα μαθηματικά κλπ., είναι αντικείμενα που άσκησαν σημαντική επίδραση στο έργο των Καρτέσιου, Λάιμπνιτς, Σπινόζα κ.ά. Πλούταρχος, Ηθικά, Περί της εν Τιμαίω ψυχογονίας, εκδ. Κάκτος Κ.Δ. Γεωργούλης, Τίμαιος, Κριτίας, άρθρα για τους διαλόγους στο Νεώτερον Εγκυκλοπαιδικόν Λεξικόν «Ηλίου». Taylor A.E., Πλάτων. Ο άνθρωπος και το έργο του, μετ. Ιορδ. Αρζόγλου, Αθήνα 1990 Πλάτων, Τίμαιος ή Περί φύσεως, φυσικός, εκδ. Ζήτρος, 2010 ISBN 978-960-463-086-8
Μακεδονικός χτενοτρίτωνας

Ο Μακεδονικός χτενοτρίτωνας, Triturus macedonicus (Karaman, 1922) είναι ένα είδος τρίτωνα που ανήκει στο σύμπλεγμα ειδών χτενοτριτώνων του γένους Triturus. Πρόκειται για μεγάλου μεγέθους τρίτωνα όπου το ολικό μήκος σώματος στα θηλυκά μπορεί να φτάσει μέχρι και τα 18cm, ενώ στα αρσενικά δεν ξεπερνά τα 15cm.

 Αρχικά περιγράφηκε στο είδος Triturus karelinii, ενώ αργότερα θεωρήθηκε υποείδος του Triturus carnifex. Τέλος, ανάχθηκε σε επίπεδο είδους το 2007 μετά από μοριακή φυλογενετική ανάλυση. Εντοπίζεται στη Δ. Βαλκανική χερσόνησο (Βοσνία-Ερζεγοβίνη, Αλβανία, Βόρεια Μακεδονία, Β.Δ. Ελλάδα και Ν.Δ. Βουλγαρία). Κυρίως νυκτόβιο είδος. Παραμένει στο νερό περίπου το 1/3 του χρόνου κατά την περίοδο της άνοιξης, όπου και αναπαράγεται. Μέχρι το πέρας της αναπαραγωγικής περιόδου, τα θηλυκά γεννούν έως και 250 αυγά από τα οποία, λόγω μιας χρωμοσωμικής ανωμαλίας, μόνο τα μισά αναπτύσσονται τελικά.
Φερδινάνδος Ζβονιμίρ των Αψβούργων

Ο Φερδινάνδος-Ζβονιμίρ, γερμ. Ferdinand-Zvonimir (γενν. 21 Ιουνίου 1997) από τον Οίκο των Αψβούργων-Λωρραίνης είναι τιτουλάριος διάδοχος της Αυστρο-Ουγγαρίας, ως γιος του Καρόλου, αρχηγού του Οίκου. Συμμετέχει σε αγώνες αυτοκινήτων.

 Ο Φερδινάνδος-Ζβινιμίρ-Μαρία-Βαλτάσαρ-Κηθ-Μιχαήλ-Όθων-Άνταλ-Μπάναμ-Λεονάρδος γεννήθηκε στο Ζάλτσμπουρκ και βαπτίσθηκε με το όνομα του Δημητρίου-Ζβονιμίρ της Κροατίας (11ος αι.). Είναι ο μόνος γιος του Καρόλου τιτουλάριου αυτοκράτορα της Αυστρο-Ουγγαρίας και της Φραντσέσκας, κόρης του Χανς-Χάινριχ βαρόνου Τύσεν-Μπορνεμίσα ντε Κατσόν, βιομηχάνου. Είναι τιτουλάριος αρχιδούκας της Αυστρίας και πρίγκιπας της Αυστρίας, Ουγγαρίας-Κροατίας, Βοημίας, αλλά οι τίτλοι του δεν αναγνωρίζονται από την Αυστρία, έτσι εκεί χρησιμοποιεί το όνομα Φέρντιναντ-Ζβόνιμιρ φον Χάπσμπουρκ. Οι τίτλοι του αναφέρονται σε κοινωνικές εκδηλώσεις στο εξωτερικό και στη Γενεαλογική βιβλιογραφία. Ο πατέρας του Καρόλου, ο Όθων αποκήρυξε την αξίωσή του για τον θρόνο της Αυστρο-Ουγγαρίας, προκειμένου να του επιτραπεί η είσοδος στην Αυστρία. Από τα 14 έτη του συμμετείχε σε αγώνες, πρώτα Karting και μετά Rotax, όπου κέρδισε πολλές νίκες: το 2012, 13, 14. Το 2014 έλαμβε μέρος στους αγώνες Formula Renault 1.6 NEC και ήρθε 4ος. Το 2015 συμμετείχε στη Ν. Ζηλανδία στον Toyota Racing Series και τερμάτισε 5ος στην κλάση νέων. Αποφάσισε να αγωνιστεί στο Formula Renault 2.0 NEC. Έχει δημιουργήσει ένα νέο είδος αγώνων ταχύτητας, με ένα αγωνιστικό είδος αυτοκινήτου που σχεδίασε με την Ελβετική ομάδα Lang-Baumann. Του έχουν απονεμηθεί οι διακρίσεις: του Τάγματος του Χρυσόμαλλου Δέρατος, του Τάγματος της Μaρίας-Θηρεσίας και του Αγ. Γεωργίου, όλες από τον Οίκο των Αψβούργων-Λωρραίνης. Ferdinand Zvonimir von Habsburg career summary at Driverdb.com
Αντρέας Λάζνικ

Ο Αντρέας Λάζνικ (Andreas Lasnik) (γεν. 09 Νοεμβρίου 1983) είναι Αυστριακός ποδοσφαιριστής που αγωνίζεται στη μεσαία γραμμή. Έχει αγωνιστεί στο αυστριακό, γερμανικό και ολλανδικό πρωτάθλημα. Τον Ιούλιο του 2013 υπέγραψε συμβόλαιο συνεργασίας με τον Πανιώνιο, που αγωνίζεται στην Α' Εθνική.

 Γεννήθηκε το 1983 στο Voitsberg στην επαρχία της Στυρίας της Αυστρίας. Ξεκίνησε το ποδόσφαιρο στην ποδοσφαιρική ακαδημία FK Lankowitz και έγινε επαγγελματίας το 2001 στην ASK Köflach. Στη συνέχεια, ως το 2008, έπαιξε στην Α΄ κατηγορία του πρωταθλήματος με τις ομάδες Ριντ και Αούστρια Βιέννης, με την οποία κατέκτησε το πρωτάθλημα (2006) και δύο φορές το κύπελλο Αυστρίας (2006, 2007). Με την Αούστρια αγωνίστηκε στις ευρωπαϊκές διοργανώσεις της UEFA. Την περίοδο αυτή κλήθηκε και αγωνίστηκε μια φορά με την εθνική Αυστρίας, σε φιλικό αγώνα εναντίον της Αγγλίας τον Οκτώβριο του 2005. Ακολούθως έπαιξε δύο σεζόν στην γερμανική Αλεμάνια Άαχεν και τρεις σεζόν στην Ολλάνδια, στις Βίλεμ Τίλμπουργκ και ΝΑΚ Μπρέντα. Το 2013 υπέγραψε συμβόλαιο ενός έτους στον Πανιώνιο, με τον οποίο είχε βρεθεί αντίπαλος το 2007 στους ομίλους του Κυπέλλου ΟΥΕΦΑ. Πρωτάθλημα Αυστρίας: 2006. Κύπελλο Αυστρίας: 2006, 2007. Προσωπική ιστοσελίδα
Temples of Ice

Το Temples of Ice είναι το έβδομο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 31 Μαΐου του 1991 μέσω της δισκογραφικής εταιρίας "Under One Flag Records". Η μίξη του δίσκου πραγματοποιήθηκε στα "Great Linford Manor Studios", ενώ η ηχογράφηση του στα "Lynx Studios" του Νιούκασλ. Αυτός ήταν ο δεύτερος από τους τρεις δίσκους τους οποίους κυκλοφόρησε το συγκρότημα με τον Τόνι Ντόλαν στα φωνητικά, όπως και ο τελευταίος πριν την αποχώρηση του κιθαρίστα Αλ Μπαρνς.

 1. Tribes (Dunn, Bray, Barnes, Dolan) - 3:44 2. Even in Heaven (Dunn, Bray, Barnes, Dolan) - 3:57 3. Trinity MCMXLV 0530 (Dunn, Bray, Barnes, Dolan) - 3:30 4. In Memory of (Paul Miller 1964–90) (Dunn, Bray, Barnes, Dolan) - 4:17 5. Faerie Tale (Dunn, Bray, Barnes, Dolan) - 4:21 6. Playtime (Dunn, Bray, Barnes, Dolan) - 3:18 7. Acid (Dunn, Bray, Barnes, Dolan) - 4:13 8. Arachnid (Dunn, Bray, Barnes, Dolan) - 2:42 9. Speed King (Blackmore, Gillan, Glover, Lord, Paice) - 3:31 10. Temples of Ice (Dunn, Bray, Barnes, Dolan) - 6:44 Το "Temples of Ice" ηχογραφήθηκε από τους εξής μουσικούς: Mantas - κιθάρα Αλ Μπαρνς - κιθάρα Τόνι Ντόλαν - φωνητικά, μπάσο Abaddon - τύμπανα Temples of Ice - Venom | Songs, Reviews, Credits, Awards | AllMusic Venom - Temples of Ice - Encyclopaedia Metallum: The Metal Archives Venom - Temples of Ice (album review) | Sputnikmusic
Great Wall H3

Το Great Wall H3 ή Great Wall Hover ήταν μεσαίο SUV αυτοκίνητο που παρήγαγε η κινεζική αυτοκινητοβιομηχανία Great Wall Motors από το 2005 έως το 2015. Το μοντέλο αντικατέστησε το Great Wall Safe και αντικαταστάθηκε απο το Great Wall H5, ειδικότερα η ανανεωμένη έκδοση του 2013, όπου υπάρχουν μεγάλες ομοιότητες μεταξύ τους.

 Το Great Wall Η3 κυκλοφόρησε υπό διάφορες ονομασίες, όπως στη Βόρεια Κορέα, όπου η αυτοκινητοβιομηχανία Pyeonghwa Motors χρησιμοποίησε το μοντέλο με την δική της ονομασία, ενώ στην Αυστραλία διατέθηκε ως Χ240. Το 2010, το μοντέλο υποβλήθηκε σε δοκιμή πρόσκρουσης του ANCAP (Πρόγραμμα Αξιολόγησης Νέων Οχημάτων Αυστραλίας) και βαθμολογήθηκε με 4 στα 5 αστέρια, λόγω απουσίας βομβητή στις ζώνες ασφαλείας και απουσίας συστήματος ESP (Ηλεκτρονικό σύστημα ευστάθειας). Εκτός από την κανονική 5-πορτη SUV έκδοση, κυκλοφόρησε και ένα μοντέλο με διαστάσεις λιμουζίνας, το οποίο εκτός από την κινέζικη αγορά διατέθηκε επίσημα και στην Ευρώπη. Η ειδική αυτή εκδοχή, είχε την ονομασία Hover Π (το ελληνικό γράμμα π).
Γιρομέρι Θεσπρωτίας

Το Γιρομέρι, ή Γηρομέρι, ή Γιρομέριον, είναι ελληνικό ορεινό μικρό χωριό του δήμου Φιλιατών της περιφέρειας Ηπείρου (Σχέδιο Καλλικράτης). Παλαιότερα ανήκε στον νομό Θεσπρωτίας, στην άλλοτε επαρχία Φιλιατών. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου. Βρίσκεται 4 χιλιόμετρα βόρεια των Φιλιατών και νοτιοδυτικά από το Φαρμακοβούνι, σε υψόμετρο 280 μ.. Ο πληθυσμός του το 2001 αριθμούσε 83 κατοίκους. Το Γιρομέρι αποτελεί παραδοσιακό οικισμό με πέτρινες κατοικίες και πλακόστρωτους δρόμους με κλιμακωτά σοκάκια, ο οποίος απλώνεται σε μεγάλη έκταση. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στα Εισόδια της Θεοτόκου, οπότε στις 21 Νοεμβρίου πραγματοποιείται πανηγύρι, όπως και το Δεκαπενταύγουστο.

 Πολύ κοντά στο χωριό βρίσκεται η ιστορική Μονή Γηρομερίου, που ιδρύθηκε στις αρχές του 14ου αιώνα από τον Όσιο Νείλο τον Εριχιώτη. Χρημάτισε έδρα Πατριαρχικής Εξαρχίας και Επισκοπής. Το καθολικό της μονής αποτελείται από έναν ναό τετρακίονο σταυροειδή εγγεγραμμένο μετά τρούλου. Τη Δευτέρα του Πάσχα, στο κοιμητήριο του χωριού συγγενείς των νεκρών τραγουδούν πάνω από τους τάφους τους συνοδεία μουσικής. Το τελευταίο μέρος του εθίμου περιλαμβάνει χορό έξω από το νεκροταφείο και έπειτα τραγούδι και χορό στις γειτονιές και τα σπίτια με φαγοπότι. Το 1975, γυρίστηκε ένα ντοκιμαντέρ μικρού μήκους για το έθιμο της Δευτέρας του Πάσχα στο χωριό με τίτλο "Γηρομέρι", το οποίο συμμετείχε στο Φεστιβάλ Κινηματογράφου Θεσσαλονίκης, αλλά απορρίφθηκε από την Προκριματική Επιτροπή. Από το Γιρομέρι κατάγεται εκ πατρός η ηθοποιός Έλλη Τρίγγου, ο πολιτικός και πρώην υπουργός Αλέκος Παπαδόπουλος και ο γενικός γραμματέας του Υπουργείου Υγείας Ιωάννης Κωτσιόπουλος. Εγκυκλοπαίδεια Πάπυρος Larousse Britannica" τομ.17ος, σελ.344 Δήμος Φιλιατών - Γιρομέρι ΕΜΠ - Νομός Θεσπρωτίας, Ορεινά Δημοτικά και Κοινοτικά Διαμερίσματα - Δ.Δ. Γιρομερίου Γουήλ - Μπαδιεριτάκη, Άννα, Η παραδοσιακή φορεσιά από το Γιρομέρι θεσπρωτίας και τα κοσμήματά της, Ηπειρωτική Εστία, 1977 Ιερά Μονή Γηρομερίου
Σκότωσε τους γλυκά

Σκότωσε τους Γλυκά (αγγλικά: Killing Them Softly) είναι αμερικανικό θρίλερ εγκλήματος παραγωγής 2012, σε σκηνοθεσία και σενάριο του Άντριου Ντόμινικ. Η ταινία είναι βασισμένη στο μυθιστόρημα Cogan's Trade του Τζορτζ Β. Χίγκινς και πρωταγωνιστεί ο Μπραντ Πιτ. Συμμετέχουν επίσης οι Ρίτσαρντ Τζένκινς, Τζέιμς Γκαντολφίνι, Ρέι Λιότα, Σκουτ ΜακΝέρι και Μπεν Μέντελσον. Το πρότζεκτ ανακοινώθηκε το Νοέμβριο του 2010 όταν ο Μπραντ Πιτ βρισκόταν σε διαπραγματεύσεις για τον πρωταγωνιστικό ρόλο. Τον επόμενο μήνα ανακοινώθηκε η συμμετοχή του Πιτ και η παραγωγή προγραμματίστηκε να ξεκινήσει τον Μάρτιο του 2011.Η πρεμιέρα της ταινίας πραγματοποιήθηκε στις 22 Μαΐου 2012 στο Φεστιβάλ των Καννών όπου και διαγωνίστηκε για το Χρυσό Φοίνικα, λαμβάνοντας θετικές κριτικές. Κυκλοφόρησε στους κινηματογράφους στις 30 Νοεμβρίου 2012.

 Βασισμένη στη νουβέλα του Τζορτζ Β. Χίγκινς, η ταινία ακολουθεί τον Τζάκι Κόγκαν, ο οποίος ερευνά μια ληστεία που έγινε κατά τη διάρκεια μιας παρτίδας πόκερ της μαφίας. Μπραντ Πιτ στο ρόλο του Τζάκι Κόγκαν Ρίτσαρντ Τζένκινς στο ρόλο του Οδηγού Τζέιμς Γκαντολφίνι στο ρόλο του Μίκι Ρέι Λιότα στο ρόλο του Μάρκι Τράτμαν Σκουτ ΜακΝέρι στο ρόλο του Φράνκι Μπεν Μπέντελσον στο ρόλο του Ράσελ Σαμ Σέπαρντ στο ρόλο του Ντίλον Σλέιν στο ρόλο του Κένι Γκιλ Βίνσεντ Κουρατόλα στο ρόλο του Τζόνι Αμάτο Γκάρετ Ντίλαχαντ στο ρόλο του Έντι Μάτι Με προϋπολογισμό 15.000.000 δολάρια, η ταινία Σκότωσε τους Γλυκά έκανε άνοιγμα τριημέρου στην 7η θέση με 6,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 15 εκατομμύρα δολάρια και στον υπόλοιπο κόσμο συγκέντρωσε 22,9 εκατομμύρια δολάρια. Παγκοσμίως απέφερε 37,9 εκατομμύρια δολάρια. Σκότωσε τους Γλυκά στο IMDB
Ιωάννης Κουτσογιάννης

Ο Ιωάννης Κουτσογιάννης (23 Δεκεμβρίου 1933) είναι Έλληνας στρατιωτικός και πολιτικός, επίτιμος αντιστράτηγος του Στρατού Ξηράς. Διατέλεσε βουλευτής Αργολίδας του ΠΑΣΟΚ, πρόεδρος της Κοινοβουλευτικής Επιτροπής Εθνικής Άμυνας και υφυπουργός Μεταφορών και Επικοινωνιών στην κυβέρνηση του Ανδρέα Παπανδρέου.

 Γεννήθηκε το Δεκέμβριο του 1933 στο Άργος. Σπούδασε στη Στρατιωτική Σχολή Ευελπίδων (ΣΣΕ), από την οποία αποφοίτησε το 1954 ως ανθυπολοχαγός του Πυροβολικού. Συμπλήρωσε τις σπουδές του στη Σχολή Αεροπορίας Στρατού, τη Σχολή Πυροβολικού, τη Σχολή Τοπογράφων και τη Νομική Σχολή του Αριστοτελείου Πανεπιστημίου Θεσσαλονίκης.Υπηρέτησε στην Κύπρο ως λοχαγός - εθελοντής (1965 - 1966). Μετά την επιβολή της χούντας αποτάχθηκε από το Στρατό, συνελήφθη, κρατήθηκε στο ΕΑΤ/ΕΣΑ, βασανίσθηκε και εκτοπίστηκε για ένα χρόνο στη Μακρακώμη Φθιώτιδας.Το 1974 υπήρξε ιδρυτικό στέλεχος του ΠΑΣΟΚ και μέλος της πρώτης του Κεντρικής Επιτροπής, αλλά το 1975 επανήλθε στο στράτευμα ως αξιωματικός του Πυροβολικού, για να παραιτηθεί το 1981, οπότε εκλέχθηκε βουλευτής Αργολίδας του ΠΑΣΟΚ. Επανεκλέχθηκε το 1985. Ήταν στενός φίλος με πολλούς από τους αξιωματικούς του ΑΣΠΙΔΑ και κυρίως με τους Τάκη Παπαγεωργόπουλο (ο οποίος επίσης εκλέχθηκε βουλευτής του ΠΑΣΟΚ) και Θεοφάνη Τόμπρα (διοικητής του ΟΤΕ μετά το 1981), με τους οποίους είχε σχηματίσει μια άτυπη ομάδα η οποία επηρέασε πολλές προαγωγές και μεταθέσεις αξιωματικών μετά το 1981.Στη Βουλή διετέλεσε πρόεδρος της Κοινοβουλευτικής Επιτροπής Εθνικής Άμυνας (1981 - 1985) και μέλος της πολύκροτης Επιτροπής για τον «φάκελο της Κύπρου» (1986 - 1988), στην οποία, με πρωτοβουλία των βουλευτών του ΠΑΣΟΚ, προσήλθαν με χειροπέδες να καταθέσουν και οι χουντικοί αξιωματικοί που ήταν έγκλειστοι στον Κορυδαλλό. Ο Κουτσογιάννης, κατά τις εργασίες της Εξεταστικής Επιτροπής, ανέκρινε σε έντονο ύφος πολλούς από τους μάρτυρες, κυρίως τους πραξικοπηματίες, με τους οποίους είχε βρεθεί αντιμέτωπος ήδη από την δεκαετία του 1960, όταν υπηρετούσε στην ΚΥΠ επί κυβέρνησης Γεωργίου Παπανδρέου. Από το Νοέμβριο του 1988 ως τον Ιούλιο του 1989 ο Γιάννης Κουτσογιάννης διετέλεσε υφυπουργός Μεταφορών και Επικοινωνιών στην κυβέρνηση του Ανδρέα Παπανδρέου.Το 1996 του απονεμήθηκε ο βαθμός του αντιστράτηγου.Κατά καιρούς εξέφρασε απόψεις που θεωρήθηκαν ακραίες για σοσιαλιστικό κόμμα, όπως: «Ένας λαός χωρίς τη γλώσσα του, χωρίς τα ιστορικά του αποθέματα, χωρίς τον πολιτισμό του, χωρίς τη θρησκεία του, χωρίς εθνικά ιδανικά, πολτοποιημένος με αλλόφυλους, πολυπολιτισμικός, χωρίς σύνορα και υποβαθμισμένος σε ανήμπορη μειοψηφία, είναι έτοιμος να χάσει και τον τόπο του».
Τέοντορ Φοντάνε

Ο Χάινριχ Τέοντορ Φοντάνε (Heinrich Theodor Fontane, 30 Δεκεμβρίου 1819 - 20 Σεπτεμβρίου 1898) ήταν Γερμανός συγγραφέας. Θεωρείται ο λογοτεχνικός εκπρόσωπος της Πρωσίας και ο σημαντικότερος Γερμανός εκπρόσωπος του ρεαλισμού.

 Γεννήθηκε το 1819 στο Νοϊρούπιν, και σπούδασε και εργάστηκε ως φαρμακοποιός. Στη συνέχεια, ασχολήθηκε με τη δημοσιογραφία και τη συγγραφή. Το 1888 δημοσίευσε το έργο Stine και τo 1894 έγραψε το Έφι Μπριστ, το οποίο μετέφερε στον κινηματογράφο το 1974 ο Ράινερ Βέρνερ Φασμπίντερ. Το τελευταίο του έργο ήταν το Der Stechlin. Απεβίωσε το 1898 στο Βερολίνο. (1989) Έφη Μπριστ, Βιβλιοπωλείον της Εστίας (2002) Η μοιχαλίδα, Printa
Μιχαήλ Αντώνιος του Σαλούτσο

Ο Μιχαήλ-Αντώνιος ντελ Βάστο, ιταλ. Michele Antonio del Vasto (26 Μαρτίου 1495 - 18 Οκτώβριος 1528) από τον Οίκο των Αλεράμιτσι ήταν μαρκήσιος τού Σαλούτσο (1504-28).

 Ήταν ο πρωτότοκος γιος τού Λουδοβίκου Β΄ μαρκησίου τού Σαλούτσου και της Μαργαρίτας των Φουά, κόρης τού Ιωάννη κόμη τού Κανντάλ. Ο Λουδοβίκος Β΄ ήταν γιος της Ισαβέλλας Παλαιολογίνας, κόρης του Ιωάννη-Ιακώβου μαρκησίου τού Μομφερράτου. Γεννήθηκε στο Σαλούτσο και ήταν κόμης της Καρμανιόλα, ώσπου διαδέχθηκε τον πατέρα του το 1504. Έλαβε μέρος, αρχικά μαζί με τον πατέρα του, στους Ιταλικούς Πολέμους τού Λουδοβίκου ΙΒ΄ της Γαλλίας και τού διαδόχου αυτού Φραγκίσκου Α΄. Ιδιαίτερα διακρίθηκε στη μάχη της Παβίας το 1525. Στη μάχη της Αμβέρσας ο Μιχαήλ-Αντώνιος πληγώθηκε θανάσιμα από μία μπάλα κανονιού. Σύμφωνα με την τελευταία επιθυμία του, τάφηκε στον ναό της Σάντα Μαρία ιν Αρακοέλι στη Ρώμη, ενώ η καρδιά του έμεινε στο Πεδεμόντιο. Μία μπαλάντα, για τον πληγωμένο μαρκήσιο και την τελευταία επιθυμία του, ήταν δημοφιλής μεταξύ των Ιταλών των Άλπεων κατά τη διάρκεια τού Α΄ Παγκοσμίου Πολέμου. Obras completas, Volume 12. Juan Ginés de Sepúlveda, Elena Rodríguez Peregrina. Dizionario delle donne celebri piemontesi che nacquero, vissero, morirono od. Carlo Novellis. Le guerre e la dominazione dei francesi in Piemonte dall'anno 1536 al 1559 ... Giovanni Battista Adriani. Studi saluzzesi. Domenico Carutti (barone di Cantogno).
NGC 323

Ο NGC 323 είναι ελλειπτικός γαλαξίας ο οποίος απέχει περίπου 329 εκατομμύρια έτη φωτός και βρίσκεται στον αστερισμό Φοίνικα. Τον ανακάλυψε ο αστρονόμος Τζων Χέρσελ (John Herschel) στις 3 Οκτωβρίου 1834.

 Δεδομένα για το NGC 323 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 323 στο Aladin (Αγγλικά) και στο SkyView (Αγγλικά)
Γιώργος Πανάγος

Ο Γιώργος Πανάγος (1908 - 13 Δεκεμβρίου 1983) του Αριστείδη, ήταν Έλληνας διακεκριμένος δικηγόρος και πολιτικός, ο οποίος υπηρέτησε ως δημοτικός σύμβουλος και βουλευτής με την Αριστερά.

 Γεννήθηκε στα Δαρδανέλια της Μικράς Ασίας το 1908. Εγκαταστάθηκε νωρίς στη Θεσσαλονίκη και ακολούθησε νομικές σπουδές στην Αθήνα. Δικηγόρησε στη Θεσσαλονίκη. Ήταν πρόεδρος του συλλόγου προοδευτικών φοιτητών και εντάχθηκε στην Αριστερά (αρχικά ως μέλος της ΟΚΝΕ) και στο ΕΑΜ. Ως ποινικολόγος ανέλαβε την υπεράσπιση πολλών αριστερών. Κατά τις δικτατορίες του Μεταξά και των απριλιανών εξορίστηκε στον Άη Στράτη και στη Γυάρο και Λέρο αντίστοιχα. Στις εκλογές του 1964 εξελέγη βουλευτής Θεσσαλονίκης με την ΕΔΑ. Εξελέγη δημοτικός σύμβουλος της Θεσσαλονίκης και με δικές του ενέργειες ιδρύθηκε η ορχήστρα του Δήμου. Στην περίοδο της θητείας του στο Κοινοβούλιο τάχθηκε εναντίον της κατάργησης των τραμ. Ανέπτυξε συγγραφικό και μεταφραστικό έργο. Στο ιστορικό μυθιστόρημά του "Ρέκβιεμ για τρεις γενιές" κατέγραψε την ιστορία της Θεσσαλονίκης της περιόδου 1880-1950. Μετέφρασε το έργο "Στη χώρα των νάνων" του Ανατόλ Φρανς. Πέθανε στη Θεσσαλονίκη το 1983.
Νόνα Γκαπριντασβίλι

Η Νόνα Γκαπριντασβίλι (διεθνώς: Nona Gaprindashvili, γεωργιανά: ნონა გაფრინდაშვილი) γεννήθηκε στις 3 Μαΐου 1941, στην πόλη Ζουγκντίντι, που ανήκε στην ΣΣΔ Γεωργίας της τότε Σοβιετικής Ένωσης και είναι Γεωργιανή σκακίστρια, η 6η Παγκόσμια Πρωταθλήτρια Σκακιού Γυναικών (1962–1978), η ισχυρότερη γυναίκα παίκτρια της γενιάς της και η πρώτη γυναίκα γκρανμαίτρ στον κόσμο. Το 1975 ένα άρωμα πήρε το όνομά της.

 Το 1961, σε ηλικία 20 ετών, η Γκαπριντασβίλι κέρδισε το τέταρτο τουρνουά υποψηφίων γυναικών και εξασφάλισε έναν αγώνα για τον τίτλο ενάντια στην Ρωσίδα Παγκόσμια Πρωταθλήτρια Ελισαβέτα Μπίκοβα. Κέρδισε τον αγώνα εύκολα, με τελικό σκορ 9-2 (+7 -0 =4), και στη συνέχεια υπερασπίστηκε με επιτυχία τον τίτλο της τέσσερις φορές (1965: 10-6, 1969: 12-7, 1972: 12-11 και 1975: 9-4). Τελικά έχασε το στέμμα της το 1978 με σκορ 6½-8½ (+2 -4 =9), από την τότε 17 ετών Γεωργιανή συμπαντριώτισσά της Μάγια Τσιμπουρντανίτζε. Η Γκαπριντασβίλι υπήρξε πέντε φορές νικήτρια στο Σκακιστικό Πρωτάθλημα Γυναικών της ΕΣΣΔ, το 1964, 1973, 1981, 1983 και 1985. Έπαιξε σε Ολυμπιάδες Σκακιού με την Σοβιετική Ένωση το 1963, 1966, 1969, 1972, 1974, 1978, 1980, 1982, 1984, 1986, 1990 και με τη Γεωργία το 1992. Το 1986 στην Ολυμπιάδα του Ντουμπάι κέρδισε και τους δέκα αγώνες που έδωσε. Ήταν μια από τις πολύτιμες σκακίστριες της ομάδας της ΕΣΣΔ που κυριάρχησε στις Ολυμπιάδες των γυναικών την δεκαετία του 1980, κερδίζοντας 25 μετάλλια, μεταξύ των οποίων 11 ομαδικά χρυσά μετάλλια και 9 ατομικά χρυσά μετάλλια. Περισσότερα κέρδισε μόνο η συμπατριώτισσά της Μάγια Τσιμπουρντανίτζε, 28 μετάλλια σε 15 Ολυμπιάδες (15 ατομικά και 13 ομαδικά μετάλλια, από τα οποία τα 15 ήταν χρυσά). Το 1976 η Γκαπριντασβίλι τιμήθηκε με τον τίτλο γκρανμαίτρ γυναικών. Κατά τη διάρκεια της καριέρας της συμμετείχε με επιτυχία σε τουρνουά ανδρών, κερδίζοντας μεταξύ άλλων το τουρνουά υποψηφίων για το Hastings International Chess Congress το 1963/4, ενώ ισοβάθμησε στην πρώτη θέση του τουρνουά Lone Pine International το 1977, κερδίζοντας μια νόρμα-γκρανμαίτρ. Το 1978 η Γκαπριντασβίλι έγινε η πρώτη γυναίκα που τιμήθηκε με τον τίτλο γκρανμαίτρ. Πήρε τον τίτλο της όταν σημείωσε δύο νόρμες-γκρανμαίτρ με συνολικά 23 αγώνες, οι τελευταίοι εκ των οποίων έγιναν κερδίζοντας το τουρνουά Lone Pine International το 1977, ενάντια σε 45 παίκτες, που κυρίως ήταν γκρανμαίτρ. Παρόλο που δεν πληρούσε τις τεχνικές απαιτήσεις για τον τίτλο γκρανμαίτρ, ο οποίος απαιτεί 24 ή περισσότερους αγώνες για την νόρμα-γκρανμαίτρ η Διεθνής Σκακιστική Ομοσπονδία έκρινε ότι τα αποτελέσματα που έφερε ισοδυναμούσαν με 24 αγώνων και την έκανε την πρώτη γυναίκα γκρανμαίτρ. Αργότερα, η Ζούζα Πόλγκαρ υπήρξε η πρώτη γυναίκα που πήρε τον τίτλο γκρανμαίτρ με κανονικό παίξιμο στα τουρνουά. «Νόνα Γκαπριντασβίλι». Chessgames. Ανακτήθηκε στις 5 Σεπτεμβρίου 2015. «Νόνα Γκαπριντασβίλι». FIDE. Ανακτήθηκε στις 5 Σεπτεμβρίου 2015.
Κάθμπερτ Σεμπάστιαν

Ο Σερ Κάθμπερτ Μόντρβιλ Σεμπάστιαν (Sir Cuthbert Montraville Sebastian, 1921-2017) ήταν γενικός κυβερνήτης του Αγίου Χριστοφόρου και Νέβις από το 1996 ως το 2013. Αυτό σημαίνει ότι ο έχων το αξίωμα εκπροσωπεί τον Μονάρχη της Αγγλίας και τον αναπληρώνει εν απουσία του τελευταίου. Είναι τιμημένος από το Τάγμα του Αγίου Μιχαήλ και του Αγίου Γεωργίου (GCMG, το 1996) και από το Τάγμα της Βρετανικής Αυτοκρατορίας (ΟΒΕ).

 Γεννήθηκε στις 22 Οκτωβρίου 1921 και ήταν γιος του βουλευτή του Αγίου Χριστοφόρου και Νέβις-Ανγκουίλλας, Τζόζεφ Μάθιου Σεμπάστιαν, ο οποίος απεβίωσε το 1944. Σπούδασε στο Πανεπιστήμιο του Μάουντ Άλισον και έκανε επίσης σπουδές στην Νόβα Σκότια του Χάλιφαξ, στον Καναδά. Τη δεκαετία του 1960 έκανε σπουδές μαιευτικής στη Σκωτία. Ακολούθησε το επάγγελμα του χειρουργού. Από το 1980 ως το 1983 ανέλαβε ανώτατος ιατρικός αξιωματούχος στο νησί του. Διορίστηκε Γενικός Κυβερνήτης το 1995 και ανέλαβε καθήκοντα την 1η Ιανουαρίου του 1996, αντικαθιστώντας τον Κλέμεντ Άριντελ. Το 2005 απέκτησε δικό του θυρεό. Αποχώρησε από το αξίωμα την 1η Ιανουαρίου 2013. Τον διαδέχθηκε ο Σερ Έντμουντ Λόρενς. Πέθανε στις 25 Μαρτίου 2017.
Μαρμάρινη Κυκλαδική Κεφαλή

Η Μαρμάρινη Κυκλαδική Κεφαλή είναι έκθεμα του Εθνικού Αρχαιολογικού Μουσείου. Είναι πρώιμο καλλιτέχνημα των Κυκλάδων που βρέθηκε σε τάφο στην Αμοργό. Το έργο κατατάσσεται στην πρωτοκυκλαδική γλυπτική του 28ου-23ου αιώνα π.Χ.

 Το μαρμάρινο κεφάλι ανήκει σε άγαλμα, το οποίο έχει χαθεί. Είναι κατασκευασμένο από παριανό μάρμαρο. Το πρόσωπο είναι στραμμένο προς τον παρατηρητή. Διακρίνονται η μύτη, τα χείλια και τα αφτιά, ενώ τα μάτια αποδίδονται με ζωγραφική. Υπάρχουν και άλλα ίχνη ζωγραφικής στο πρόσωπο. Νικόλαος Καλτσάς (2007). Εθνικό Αρχαιολογικό Μουσείο. Αθήνα: Ολκος, ISBN 978-960-89339-1-0.
Νίκολαους Μάγιερ Λάντρουτ

Ο Νίκολαους Μάγιερ Λάντρουτ (γερμ. Nikolaus Meyer-Landrut γεν. 1960) είναι Γερμανός διπλωμάτης. Διετελεί πρέσβης της Ευρωπαϊκής Ένωσης στην Τουρκία από τον Σεπτέμβριο του 2020, ενώ πριν από αυτό, ήταν Πρέσβης της Ομοσπονδιακής Δημοκρατίας της Γερμανίας στη Γαλλία από τον Ιούλιο του 2015 έως τον Αύγουστο του 2020. Είναι ο εμπνευστής της γερμανικής πολιτικής της Γερμανίας προς την Τουρκία.

 Lebenslauf. Deutsche Vertretungen in Frankreich, archiviert vom Original am 3. November 2019; abgerufen am 4. August 2015. Lebenslauf. In: Webseite der EU Delegation in der Turkei. 4. September 2020, abgerufen am 16. September 2020 (englisch). Wie geht es weiter in Europa? Der Vertrag von Lissabon und die Europawahl 2009. Konrad-Adenauer-Stiftung, abgerufen am 18. Februar 2011. Neuer Abteilungsleiter Europa im Bundeskanzleramt: Nikolaus Meyer-Landrut. Europäische Bewegung Deutschland, 18. Februar 2011, abgerufen am 18. Oktober 2018. Mehr als der Onkel von Lena. In: Frankfurter Rundschau, 10. Februar 2011, abgerufen am 18. Februar 2011. „Ein stabiler Euro ist unsere größte Aufgabe“. In: Der Tagesspiegel, 17. Februar 2011, abgerufen am 18. Februar 2011.
Νίκος Παπατάκης

Ο Νίκος Παπατάκης (5 Ιουλίου 1918 – 17 Δεκεμβρίου 2010) ήταν γεννημένος στην Αιθιοπία Έλληνας σκηνοθέτης του κινηματογράφου και σεναριογράφος, που σταδιοδρόμησε και έζησε κυρίως στη Γαλλία.

 Ο Παπατάκης γεννήθηκε στην Αντίς Αμπέμπα και πέρασε τα πρώτα χρόνια του στην Αιθιοπία και την Ελλάδα. Το 1939 εγκαταστάθηκε στο Παρίσι και εργάσθηκε ως έκτακτος εργαζόμενος σε συνεργεία γυρίσματος κινηματογραφικών ταινιών. Αργότερα έγινε ιδιοκτήτης του περίφημου κλαμπ της πόλης «La Rose Rouge», όπου μεταξύ των εμφανιζόμενων καλλιτεχνών συμπεριλαμβανόταν και η τραγουδίστρια Ζυλιέτ Γκρεκό. Το 1951 ο Παπατάκης νυμφεύθηκε την ηθοποιό Ανούκ Εμέ, με την οποία απέκτησαν μια θυγατέρα, τη Μανουέλα Παπατάκη (γενν. 1951), και χώρισαν το 1954. Το 1967 πήρε ως σύζυγό του την επίσης ηθοποιό Όλγα Καρλάτου, με την οποία απέκτησαν έναν γιο, τον Σέργιο Παπατάκη (γενν. 1967), και χώρισαν το 1982. Κατά τη διάρκεια του Πολέμου της Αλγερίας ο Παπατάκης δραστηριοποιήθηκε υπέρ του Εθνικού Απελευθερωτικού Μετώπου. Το 1957 ο Παπατάκης διέμεινε για ένα διάστημα στη Νέα Υόρκη, όπου γνώρισε τον Τζον Κασσαβέτη και έγινε συμπαραγωγός στην ταινία του Σκιές (1959). Το 1963 η πρώτη ταινία σε σκηνοθεσία του Παπατάκη, Οι άβυσσοι, είχε επιτυχία εξαιτίας του θορύβου που προκάλεσε και, ενώ είχε εισαχθεί στο Φεστιβάλ των Καννών του 1963, οι διοργανωτές του αρνήθηκαν να τη δείξουν. Η ταινία βασιζόταν στο έργο του Ζαν Ζενέ Οι δούλες. Το 1967 σκηνοθέτησε μια άλλη τολμηρή ταινία, τους Βοσκούς. Είκοσι χρόνια αργότερα ήλθε η άλλη του ελληνόφωνη ταινία, Η φωτογραφία. Η τελευταία του ταινία ήταν Οι ισορροπιστές (1992) . Πέθανε στο Παρίσι σε ηλικία 92 ετών. La Rose rouge (κωμωδία, 1951) (Σε όλες τις παρακάτω ταινίες εκτός από τη Les Abysses έχει γράψει και το σενάριο.) Οι άβυσσοι (Οι άβυσσοι, 1963) Οι βοσκοί (άλλος ελλην. τίτλος Οι βοσκοί της συμφοράς, γαλλ. Les Pâtres du désordre, αμερ. Thanos and Despina, αγγλ. The Shepherds of Calamity, 1967) Gloria mundi (1975) Η φωτογραφία (γαλλ. La Photo, αγγλ. The Photograph, 1986) Οι ισορροπιστές (γαλλ. Les Équilibristes, αγγλ. Walking a Tightrope, 1992) Gloria mundi (εκδοχή του 2005) Το 2005, το 46ο Φεστιβάλ Κινηματογράφου Θεσσαλονίκης έκανε ένα αφιέρωμα στον Παπατάκη, στο πλαίσιο του οποίου προβλήθηκαν οι ταινίες Ένα ερωτικό άσμα (1950), Σκιές (1959), Οι άβυσσοι (1963), Οι βοσκοί (1967), Η φωτογραφία (1986), Οι ισορροπιστές (1992) και Gloria mundi (1975/2005). Ο Νίκος Παπατάκης στην IMDb Ο Ν. Παπατάκης στο cine.gr
Κρις Σλέιντ

Ο Κρις Σλέιντ είναι Ουαλός ντράμερ της χαρντ ροκ μουσικής σκηνής, γνωστός ως μέλος των AC/DC στις αρχές της δεκαετίας του '90, όπως και των Manfred Mann's Earth Band, Asia και Tom Jones.

 Ο Σλέιντ γεννήθηκε στο Πόντιπριντ της Ουαλίας στις 30 Οκτωβρίου 1946. Η καριέρα του ξεκίνησε το 1963, όταν έγινε μέλος των The Squires του Τομ Τζόουνς. Παρέμεινε στο συγκρότημα για έξι χρόνια, γνωρίζοντας, αρχικά, επιτυχία το 1965 με το σινγκλ "It's Not Unusual" και περιοδεύοντας με τον Τζόουνς σε Ευρώπη και Αμερική. Στη συνέχεια έγινε μέλος των Tomorrow, των οποίων τα φωνητικά είχε αναλάβει η Ολίβια Νιούτον-Τζον και κυκλοφόρησαν το ομώνυμο άλμπουμ τους. Ο Σλέιντ δούλεψε σαν session μουσικός με τον Τομ Πάξτον το 1971 και τον Μάρτιο του 1972 σχημάτισε τους Manfred Mann's Earth Band. Μαζί τους, ηχογράφησε οκτώ άλμπουμ μέχρι το 1978, με τα Top-10 σινγκλ "Joybringer", "Blinded By The Light" και "Davy's On The Road Again". Με κάποια από τα μέλη των Earth Band, ο Σλέιντ σχημάτισε τους Terra Nova το 1978, κυκλοφορώντας ένα άλμπουμ. Το 1979, ηχογράφησε ένα άλμπουμ με τον Κάι Όλσον και ένα με τον Φράνκι Μίλερ, πριν γίνει μέλος των Uriah Heep για τον δίσκο "Conquest". Στη συνέχεια συνεργάστηκε με τον κιθαρίστα των Bad Company, Μικ Ραλφς, στους Mick Ralphs Band οι οποίοι περιόδευσαν με τον κιθαρίστα των Pink Floyd, Ντέιβιντ Γκίλμορ. Το 1984, έγινε μέλος των The Firm του Τζίμι Πέιτζ, του Πωλ Ρότζερς και του Τόνι Φράνκλιν. Μαζί τους ηχογράφησε τους επιτυχημένους δίσκους "The Firm" και "Mean Business", πριν συνεργαστεί με τον Γκάρι Μουρ για την περιοδεία του "After The War". Σε μία από τις ζωντανές εμφανίσεις του με τον Μουρ, παραβρέθηκε ο κιθαρίστας των AC/DC, Μάλκολμ Γιανγκ και μερικές ημέρες αργότερα πρότεινε στον Σλέιντ να αντικαταστήσει τον Σάιμον Ράιτ στην θέση του ντράμερ των Αυστραλών. Ο Σλέιντ κυκλοφόρησε μαζί τους το ιδιαίτερα επιτυχημένο "The Razor's Edge" του 1990 και το ζωντανά ηχογραφημένο "AC/DC Live" δύο χρόνια αργότερα. Το 1994, αποχώρησε για να επιστρέψει στο συγκρότημα ο Φιλ Ραντ. Μετά την συνεργασία του με τους AC/DC, εντάχθηκε στους Asia και κυκλοφόρησε μαζί τους δύο στούντιο άλμπουμ στις αρχές της δεκαετίας του '00. Το 2006, σχημάτισε τους Damage Control ηχογραφώντας δύο δίσκους και το 2011 τους MIWA με το άλμπουμ "My Wish Is Your Command". Πλέον, περιοδεύει με τους The Chris Slade Timeline, γιορτάζοντας τα πενήντα χρόνια του ως ντράμερ της ροκ μουσικής. Bio - Chris Slade Discography - Chris Slade Manfred Mann's Earth Band - Band Members (Chris Slade) Chris Slade | Biography | AllMusic Επίσημη ιστοσελίδα του Κρις Σλέιντ Αρχειοθετήθηκε 2014-10-13 στο Wayback Machine.
ΦΚ Βιλ 1900

Η ΦΚ Βιλ 1900 είναι μια ελβετική ποδοσφαιρική ομάδα, από την πόλη Βιλ, στην ανατολική Ελβετία. Η ομάδα ιδρύθηκε το 1900. Παρόλο που η πόλη έχει μόλις 17000 κατοίκους, το 2004 η ομάδα κατέκτησε το Κύπελλο Ελβετίας (ποδόσφαιρο ανδρών) νικώντας στον τελικό την Γκρασχόπερς Ζυρίχης.

 Η ομάδα ιδρύθηκε το 1900 στην ανατολική Ελβετία από δύο εργάτες από την Αγγλία. Τα πρώτα δύο χρόνια ήταν γνωστή σαν "FC Stella". Το 1902 η ομάδα μετονομάστηκε σε "FC Fors" πριν υιοθετήση το σημερινό της όνομα το 1907. Μέχρι το 1990 είχε μόλις τρεις συμμετοχές στην Τσάλεντζ Λιγκ Ελβετίας, τις περιόδους 1922/23, 1952/53 και 1953/54. Το 2002 ανέβηκε στο Πρωτάθλημα ποδοσφαίρου Ελβετίας για πρώτη φορά στην ιστορία της. Στην πρώτη της συμμετοχή τερμάτισε στην 4η θέση. Κύπελλο Ελβετίας (ποδόσφαιρο ανδρών): 12004 Official website (Γερμανικά) football.ch profile (Γερμανικά) (Γαλλικά) (Ιταλικά) Soccerway.com profile (Αγγλικά)
Νίκος Τιμοθέου

Ο Νίκος Τιμοθέου γεννήθηκε στις 4 Νοεμβρίου 1973 και είναι Κύπριος πρώην διεθνής ποδοσφαιριστής που αγωνιζόταν στη θέση του αμυντικού και του μέσου. Κατά την ποδοσφαιρική του σταδιοδρομία αγωνίστηκε κυριότερα στην Κύπρο, με εξαίρεση ένα σύντομο πέρασμα από την Ελλάδα.

 Ξεκίνησε το επαγγελματικό ποδόσφαιρο στον ΑΠΟΕΛ, με τη φανέλα του οποίου αγωνίστηκε από το 1992 μέχρι και το 2001. Ενδιάμεσα, τη σεζόν 1993-94 αγωνίστηκε στην Ομόνοια Αραδίππου και στο δεύτερο μισό της σεζόν 1999-00 αγωνίστηκε στο ελληνικό πρωτάθλημα με την Προοδευτική, στην οποία μεταγράφηκε ως δανεικός τον Ιανουάριο του 2000. Στη συνέχεια αγωνίστηκε στην Αλκή Λάρνακας από το 2001 μέχρι το 2003 και ακολούθως, την περίοδο 2003-04 αγωνίστηκε στον Ολυμπιακό Λευκωσίας, όπου και έκλεισε την ποδοσφαιρική του σταδιοδρομία. Υπήρξε διεθνής με την ανδρική ομάδα της Εθνικής Κύπρου. Συνολικά είχε 11 συμμετοχές, εκ των οποίων 3 συμμετοχές ήταν σε διεθνείς φιλικούς αγώνες. ΑΠΟΕΛ: 1 Πρωτάθλημα (1996) 5 Κύπελλα (1993, 1995, 1996, 1997, 1999) 3 Σούπερ Καπ (1993, 1996, 1997) Προφίλ και καριέρα Νίκου Τιμοθέου transfermarkt.com Προφίλ και καριέρα Νίκου Τιμοθέου footballdatabase.eu
Γεώργιος 4ος μαρκήσιος του Μίλφορντ Χέιβεν

Ο Γεώργιος, αγγλ. George (γενν. 6 Ιουνίου 1961) από τον Οίκο του Μαουντμπάττεν είναι 4ος μαρκήσιος του Μίλφορντ Χέιβεν (από το 1970), κόμης της Μεντίνα (στη νήσο Γουάιτ), επιχειρηματίας και αρχηγός του Οίκου των Μαουντμπάττεν.

 Είναι γιος του Δαβίδ 3ου μαρκησίου του Μίλφορντ Χέιβεν και της Τζάνετ Μερσέντες Μπρυς. Η καταγωγή του πατέρα του είναι από τους μεγάλους δούκες της Έσσης-Ντάρμστατ & παρά τω Ρήνω. Ο πατέρας του ήταν απόγονος της Αικατερίνης Β΄ αυτοκράτειρας της Ρωσίας, του Αλεξάνδρου Πούσκιν ποιητή της Ρωσίας και του Αβραάμ-Αννίβα Πετρόβιτς εξέχοντος στρατηγού της Ρωσίας. Το 1970 απεβίωσε ο πατέρας του και ο Γεώργιος έγινε μαρκήσιος και αρχηγός του Οίκου του. Είναι ο ιδρυτής του ιστότοπου uSwitch.com όπου συγκρίνονται τιμές προϊόντων. Το 2006 πώλησε την εταιρεία για 210.000.000 λίρες Αγγλίας. Παίζει πόλο με προπονητή τον Τζούλιαν Χίπγουντ. Νυμφεύτηκε πρώτα τη Σάρα-Τζεορτζίνα Γουόλκερ. Για τη σύζυγό του ήταν ο 2ος γάμος, αφού είχε διαζευχθεί από τον 1ο της σύζυγο Ανδρέα Αντωνίου. Ο Γεώργιος είχε τέκνα: Τατιάνα-Ελένη-Γεωργία γενν. 1990. Ερρίκος-Δαβίδ-Λουδοβίκος γενν. 1991, κόμης της Μεντίνα (στη νήσο Γουάιτ).Το 1996 διαζεύχθηκαν και ο Γεώργιος έκανε δεύτερο γάμο με την Κλάρα Χάστιντ Στηλ. Hansard 1803–2005: contributions in Parliament by the Marquess of Milford Haven
Διασυνδετική ψυχιατρική

Η Διασυνδετική Ψυχιατρική (γνωστή και ως Ψυχιατρική Συμβουλευτική, ή Συμβουλευτική-Διασυνδετική Ψυχιατρική), είναι ο κλάδος της ψυχιατρικής που ασχολείται με την διασύνδεση της Iατρικής με την Ψυχιατρική. Συνήθως εφαρμόζεται στα πλαίσια των Γενικών Νοσοκομείων, αλλά και της πρωτοβάθμιας περίθαλψης. Ο ρόλος του Συμβουλευτικού-Διασυνδετικού Ψυχιάτρου, είναι να συμβάλλει ενεργά στη διαγνωστική διαδικασία που λαμβάνει χώρα στις κλινικές διαφόρων ειδικοτήτων του Γενικού Νοσοκομείου (π.χ. παθολογική, χειρουργική, ορθοπεδική κ.ά.), κατόπιν αιτήματος των ιατρών του εκάστοτε τμήματος. Η Διασυνδετική Ψυχιατρική έχει κοινά πεδία δράσης με άλλες ειδικότητες, όπως η ψυχοσωματική ιατρική, η ψυχολογία της υγείας και η νευροψυχιατρική.

 Η Διασυνδετική Ψυχιατρική παρέχει υπηρεσίες, τόσο σε νοσηλευόμενους, όσο και σε εξωτερικούς ασθενείς, καθώς και σε εκείνους που προσέρχονται στα τμήματα επειγόντων περιστατικών. Η κλήτευση του διασυνδετικού ψυχιάτρου, γίνεται όταν η ιατρική ομάδα έχει ερωτηματικά για την ψυχική υγεία ενός ασθενούς, ή όταν η ψυχική υγεία ενός ασθενούς επηρεάζει τη φροντίδα και τη θεραπεία του. Βασικές αρμοδιότητές του περιλαμβάνουν: Εξέταση "γενικών" ασθενών που παρουσιάζουν ψυχιατρικά συμπτώματα και αποκλίνουσα συμπεριφορά όπως το Delirium. Υποστήριξη ψυχικά ασθενών, που έχουν εισαχθεί για την αντιμετώπιση σωματικών παθήσεων. Παροχή βοήθειας στην αξιολόγηση της ικανότητας ενός ασθενούς, να συναινέσει σε μια θεραπευτική αγωγή. Εξέταση ασθενών που αναφέρουν σωματικά συμπτώματα, ως αποτέλεσμα ψυχικής διαταραχής, ή ασθενών με "Ιατρικώς-ανεξήγητα" σωματικά προβλήματα. Εξέταση και υποστήριξη ασθενών που δεν έχουν κάποια ψυχιατρική πάθηση, αλλά βιώνουν δυσφορία εξαιτίας των ιατρικών προβλημάτων τους. Εξέταση και υποστήριξη ασθενών που έχουν αποπειραθεί να αυτοκτονήσουν ή να αυτοτραυματιστούν. Παροχή βοήθειας με διάγνωση, θεραπεία και αξιολόγηση της λειτουργικότητας ατόμων με άνοια, συμπεριλαμβανομένης της συμβουλευτικής για την μακροχρόνια παροχή φροντίδας. Διασυνδετική ψυχιατρική, επιμέλεια: Λ. Λύκουρας, Κ. Σολδάτος, Γιάννης Ζέρβας. Ιατρικές Εκδόσεις Βήτα, 2009 https://web.archive.org/web/20130312051308/http://www.centreformentalhealth.org.uk/news/2012_liaison_psychiatry.aspx http://www.rcpsych.ac.uk/pdf/Liaison-psychiatry-faculty-report.pdf
1994 MTV Europe Music Awards

Τα πρώτα MTV Europe Music Awards πραγματοποιήθηκαν στις 24 Νοεμβρίου 1994 στην Πύλη του Βρανδεμβούργου, στο Βερολίνο της Γερμανία, πέντε χρόνια μετά την απομάκρυνση του Τείχους του Βερολίνου. Με οικοδεσπότη τον Tom Jones, το show περιλάμβανε εμφανίσεις από τους Aerosmith, Björk, Roxette, Take That και George Michael. Στους παρουσιαστές συμπεριλαμβάνονταν οι East 17, Jean Paul Gaultier, Naomi Campbell, Pamela Anderson και το μοντέλο Helena Christensen, που φίλησε τον Michael Hutchence των INXS ζωντανά στην σκηνή.

 Οι νικητές είναι σε έντονο κείμενο. (Καλύτερο Τραγούδι) Aerosmith — "Cryin'" Beck — "Loser" Björk — "Big Time Sensuality" Blur — "Girls & Boys" Youssou N’Dour και Neneh Cherry — "7 Seconds" (Καλύτερος Σκηνοθέτης) Whale — "Hobo Humpin' Slobo Babe" (σκηνοθεσία από Mark Pellington) U2 — "Stay (Faraway, So Close!)" (σκηνοθεσία από Wim Wenders και Mark Neale) (Καλύτερη Γυναίκα Καλλιτέχνης) Tori Amos Björk Mariah Carey Neneh Cherry Marusha (Καλύτερος Άντρας Καλλιτέχνης) Bryan Adams MC Solaar Prince Seal Bruce Springsteen (Καλύτερο Συγκρότημα) Aerosmith Beastie Boys Crowded House Rage Against the Machine Take That (Καλύτερος Νέος Καλλιτέχνης) Beck Crash Test Dummies Deus Therapy? Whale (Καλύτερος Dance Καλλιτέχνης) 2 Unlimited D:Ream Jam & Spoon The Prodigy Reel 2 Real (Καλύτερος Ροκ Καλλιτέχνης) Aerosmith Metallica Rage Against the Machine Soundgarden Therapy? (Καλύτερη Διασκευή) Ace of Base — "Don't Turn Around" Big Mountain — "Baby, I Love Your Way" Gun — "Word Up!" Pet Shop Boys — "Go West" Wet Wet Wet — "Love Is All Around" Amnesty International Ace of Base — "Living in Danger" Aerosmith — "Cryin'" Björk — "Big Time Sensuality" George Michael — "Freedom" Prince — "Peach" Roxette — "Sleeping in My Car" Take That — "Sure" Therapy? — "Die Laughing" Tom Jones — "If I Only Knew" East 17 Jean-Paul Gaultier Naomi Campbell Pamela Anderson Helena Christensen Bono Michael Hutchence Υποψήφιοι
Πόλεμος του ποδοσφαίρου

Με το όνομα Πόλεμος του ποδοσφαίρου (ισπανικά: La guerra del fútbol) ή Πόλεμος των 100 ωρών είναι γνωστός ο τετραήμερος πόλεμος του 1969 μεταξύ της Ονδούρας και του Ελ Σαλβαδόρ. Αιτία του πολέμου ήταν οι τεταμένες σχέσεις των δύο χωρών λόγω πολιτικών διαμαχών κυρίως στο ζήτημα της μετανάστευσης από το Ελ Σαλβαδόρ στην Ονδούρα. Η αφορμή δόθηκε από τις έντονες ταραχές που ξέσπασαν κατά την διάρκεια του δεύτερου προκριματικού γύρου για το Παγκόσμιο Κύπελλο Ποδοσφαίρου του 1970. Στις 14 Ιουλίου του 1969 ο στρατός του Ελ Σαλβαδόρ επιτέθηκε στην Ονδούρα. Ο Οργανισμός Αμερικανικών Κρατών (OAS) ανέλαβε τις διαπραγματεύσεις για κατάπαυση του πυρός, η οποία επιτεύχθηκε στις 20 Ιουλίου, ενώ ο στρατός του Ελ Σαλβαδόρ αποσύρθηκε στις αρχές Αυγούστου.

 Η Ονδούρα και το Ελ Σαλβαδόρ συναντήθηκαν σε έναν προκριματικό του Παγκοσμίου Κυπέλλου του 1970. Υπήρξαν αψιμαχίες μεταξύ των οπαδών στο πρώτο παιχνίδι στην πρωτεύουσα της Ονδούρας, Τεγκουσιγκάλπα, στις 8 Ιουνίου του 1969, το οποίο η Ονδούρα κέρδισε με 1–0. Το δεύτερο παιχνίδι, στις 15 Ιουνίου του 1969 στην πρωτεύουσα του Ελ Σαλβαδόρ, Σαν Σαλβαδόρ, στο οποίο η γηπεδούχος επικράτησε με 3–0, ακολουθήθηκε από ακόμη μεγαλύτερη βία. Ακολούθησε ένας αγώνας κατάταξης που πραγματοποιήθηκε στην Πόλη του Μεξικού στις 26 Ιουνίου του 1969. Το Ελ Σαλβαδόρ κέρδισε το αποφασιστικό τρίτο παιχνίδι με 3–2 στην παράταση. Την ίδια ημέρα, το Ελ Σαλβαδόρ διέκοψε όλους τους διπλωματικούς δεσμούς με την Ονδούρα, δηλώνοντας ότι «η κυβέρνηση της Ονδούρας δεν έχει λάβει αποτελεσματικά μέτρα για την τιμωρία αυτών των εγκλημάτων που συνιστούν γενοκτονία ούτε έχει δώσει εγγυήσεις για αποζημίωση ή αποζημίωση για τις ζημίες που προκλήθηκαν στους πολίτες του Ελ Σαλβαδόρ ». Έντεκα χρόνια μετά, στις 30 Οκτωβρίου, τα δύο κράτη υπέγραψαν συνθήκη ειρήνης και έθεσαν τις συνοριακές τους διαφορές στο Διεθνές Δικαστήριο της Χάγης. Το 1992 το Διεθνές Δικαστήριο επιδίκασε το μεγαλύτερο μέρος των αμφισβητούμενων εδαφών στην Ονδούρα και το 1998 η Ονδούρα και το Ελ Σαλβαδόρ υπέγραψαν συνθήκη οριοθέτησης των συνόρων για την εφαρμογή της απόφασης του Δικαστηρίου. Η διαφορά συνεχίστηκε παρά την απόφαση του Διενούς Δικαστηρίου. Σε μια συνάντηση τον Μάρτιο του 2012, ο Πρόεδρος Πορφίριο Λόμπο της Ονδούρας, ο Πρόεδρος Όττο Πέρεζ της Γουατεμάλας και ο Πρόεδρος Ντανιέλ Ορτέγκα της Νικαράγουας συμφώνησαν όλοι ότι ο Κόλπος Φονσέκα θα χαρακτηριστεί ως ζώνη ειρήνης. Το Ελ Σαλβαδόρ δεν ήταν στη συνάντηση. Ωστόσο, τον Δεκέμβριο του 2012, το Ελ Σαλβαδόρ συμφώνησε σε μια τριμερή επιτροπή κυβερνητικών εκπροσώπων από το Ελ Σαλβαδόρ, την Ονδούρα, και τη Νικαράγουα που θα έπρεπε να φροντίσει τις εδαφικές διαμάχες με ειρηνικά μέσα και να βρει μια λύση μέχρι την 1η Μαρτίου 2013. Η Επιτροπή δεν συναντήθηκε μετά το Δεκέμβριο, και το Μάρτιο του 2013 ανταλλάχθηκαν σκληρές επιστολές που απειλούσαν με στρατιωτικές ενέργειες μεταξύ της Ονδούρας και του Ελ Σαλβαδόρ. airpower.maxwell.af.mil Πόλεμος Ελ Σαλβαδόρ-Ονδούρας, 1969 onwar.com Πόλεμος του ποδοσφαίρου acig.org Ελ Σαλβαδόρ εναντίον Ονδούρας, 1969: Πόλεμος των 100 ωρών icj-cij.org Μητρώο του ICJ-CIJ icj-cij.org Μητρώο του ICJ-CIJ (2)